**DECIZIA ETAPEI DE ÎNCADRARE**

**Nr. XXXX din 06.06.2023**

Ca urmare a solicitării de emitere a acordului de mediu adresată de **CĂPRAR DAVID și MARTA** din loc. Sâmbăteni, nr. 143, județul Arad, înregistrată la APM Arad cu nr. 14875/3145/R/19.09.20232, cu completările înregistrate sub nr. 14875/3145/R/19.09.20232, nr. 5722 din 28.03.2024, nr. 5977/1207/R/02.04.2024, nr. 8155/1717/R/09.05.2024, nr. 6969/17.04.2024, nr. 8860/1887/R din 21.05.2024 în baza:

- **Legii nr. 292/2018** privind evaluarea impactului anumitor proiecte publice şi private asupra mediului;

- **OUG nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011;

- **Legii apelor nr. 107/1996**, cu modificările şi completările ulterioare;

autoritatea competentă pentru protecţia mediului APM Arad decide, ca urmare a consultării membrilor Comisiei de Analiză Tehnică în cadrul ședinței din data de 17.04.2024, că proiectul **„Construire unități industrie nepoluantă, depozitare și servicii, construire împrejmuire și gard la front stradal”** – titulari **CĂPRAR DAVID și MARTA**,propus a fi realizat pe teren **extravilan, loc**. **Arad, FN, CF 338628, județul Arad**, **nu se supune evaluării impactului asupra mediului.**

**Justificarea prezentei decizii:**

**I.** **Motivele pe baza cărora s-a stabilit că nu este necesară efectuarea evaluării impactului asupra mediului sunt următoarele:**

a)proiectul se încadrează în prevederile Legii nr. 292/2018, Anexa nr. 2, pct. 10 (Proiecte de infrastructură, lit. a) – „proiecte de dezvoltare a unităţilor/zonelor industriale”;

b) justificare în raport cu criteriile din Anexa nr. 3 la Legea nr. 292/2018:

**1. Caracteristicile proiectului**

**a) Dimensiunea şi concepţia întregului proiect:**

Proiectul propus vizează construirea construirea a cinci hale, platformă parcare, rețele edilitare, foraj alimentare cu apă, drumuri interioare, spațiu verzi și împrejmuirea terenului, pe terenul aflat în proprietatea privată a titularilor Căprar David și Căprar Marta.

Terenul pe care se propune realizarea proiectului, în suprafață totală de 13252 mp, este situat în municipiul Arad, extravilan, FN, județul Arad, pe terenul identificat cu CF nr. 338628.

Regimul de înălțime al halelor este: parter pentru 4 hale (cu supantă parțială), hala dinspre drumul principal va fi cu regim de înălțime P+2E parțial, pentru zona de birouri.

**Scopul investiției** prevăzute în proiect vizează implementarea activităților principale propuse a se realiza în cele 5 hale:

- activități de depozitare;

- activități de servicii;

- activități administrative;

- comercial și/sau mică industrie.

Pentru asigurarea realizării obiectivului sunt prevăzute investiții în **amenajări exterioare** adiacente halelor de depozitare (căi de acces, drumuri interioare, foraj, bazin vidanjabil, canalizare pluvială, parcări și amenajare spații verzi):

- accesul rutier la amplasament se va realiza **a**ccesul principal in teren se face din DJ 709C Arad -Iratoșu, apoi dreapta către strada Câmpurilor (fost DC 1348);

- parcare: vor fi dimensionate și amenajate conform planului de situație propus în documentația tehnica, în funcție de numărul estimat de utilizatori, respectându-se prevederile HG nr. 525/1996 republicată, pentru aprobarea Regulamentului general de urbanism;

- spații verzi amenajate, cu rol decorativ, asigurându-se cerința de minim 20,00% din suprafața terenului, prevăzută prin HG nr. 572 din 26 octombrie 2022 privind aprobarea Regulamentului pentru asigurarea suprafeței minime de spații verzi pentru lucrările de construcții și amenajări autorizate pe raza municipiului Arad, se respecta suprafața minimă de spațiu verde raportată la suprafața terenului în funcție de categoria de construcție.

**Bilanț teritorial**

|  |  |  |
| --- | --- | --- |
| ARIE TEREN | ARIE CONSTRUITĂ | ARIE DESFĂȘURATĂ |
| 13 252 mp | Existentă |  0,00 mp | Existentă | 0,00 mp |
| Propusă hala 1 |  578 mp | Propusă hala | 929 mp |
| Propusa hala 2 |  570 mp | Propusă hala | 675 mp |
| Propusa hala 3 |  460 mp | Propusă hala | 523 mp |
| Propusa hala 4 |  470 mp | Propusă hala | 538 mp |
| Propusa hala 5 |  528 mp | Propusa hala  | 585 mp |
|  |  2 606 mp | Propusă totală | 3250 mp |
| INDICI TEHNICO – URABNISTICI PROPUȘI | POT | CUT |
| 19.66 % | 0,24 |

|  |  |  |
| --- | --- | --- |
| Bilanț teritorial | Suprafața | % |
| Spațiu verde | 5016 mp | 37.8 |
| Parcări, alei, platforme | 3630 mp | 27.4 |
| Circulații auto în incintă | 2000 mp | 15.1 |
| Arie construită | 2606 mp | 19.7 |
| **Arie totală teren** | **13252 mp** | **100,00** |

Alimentarea cu apă, necesară în scop igienico-sanitar, tehnologic și pentru refacerea rezervei instalațiilor de stins incendiu (alimentare lagună cu volumul de 300 mc), va fi asigurată din foraj.

 Apa pluvială colectată va fi utilizată pentru întreținerea spațiilor verzi.

Colectarea și epurarea apelor uzate

Apele uzate menajere provenite de la grupurile sanitare, din hale de depozitare, se vor deversa prin rețeaua interioară canalizare, în bazin vidanjabil cu volumul de 20000 mc.

Colectarea apelor pluviale:

 - sistem care va prelua *apele meteorice de pe clădiri*, preluate de rețeaua internă de canalizare și descărcate în bazinul de rezervă (iaz);

- sistem care va colecta*apele meteorice de pe platformele betonate* printr-o rețea formată din rigole, guri de scurgere, cămine de vizitare, conducte, prevăzut cu *separator de hidrocarburi* cu filtru de coalescenșă cu următoarele caracteristici:debit 65 litri/s, volum decantor nămol 6500 litri, volum retenție hidrocarburi 1575 litri.

Instalații de gaze naturale

Conform documentației, există posibilitatea racordării la rețeaua de gaz existentă în zonă.

Energia termică

Se pot prevedea instalaţii de aer condiţionat şi climatizare și pentru funcţiunile sezoniere se admite încălzirea cu combustibil solid sau lichid - pe lângă utilizarea surselor alternative ca panourile solare sau energia eoliană.

**b) Cumularea cu alte proiecte existente şi/sau aprobate:**

Pe amplasamentul proiectului propus nu se desfășoară alte activități, având funcțiunea actuală de teren arabil, trup izolat în extravilan, proprietate privată, terenul este liber de construcții și nu sunt edificate clădiri. Terenul își schimbă utilizarea, așa cu este stabilit prin PUZ și RLU aprobate prin HCLM Arad nr.248/26.04.2023: *„***Construire unități industrie nepoluantă, depozitare și servicii”***.*

Proiectul propus este amplasat pe terenul localizat în extravilanul municipiului Arad, funcțiunea dominantă în zona ănvecinată fiind prestări servicii, cometț, industrie, depozitare și are următoarele vecinătăți:

- la Nord: proprietate privata Ianko Maria Terezia CF nr. 338624 - zonă industrială;

- la Sud: canal – Unitatea Administrativ Teritoriala Arad CF nr. 338630;

- la Est: canal – Unitatea Administrativ Teritoriala Arad CF nr. 338530;

- la Vest: drum pietruit – Unitatea Administrativ Teritoriala Arad CF nr. 333518 Arad,str.Campurilor.

Cumularea investiției propuse cu proiectele din vecinătatea amplasamentului propus nu va genera un impact semnificiativ negativ asupra mediului.

**c) Utilizarea resurselor naturale, în special a solului, a terenurilor, a apei şi a biodiversităţii**

Principalele resurse naturale utilizate în cadrul proiectului în perioada de execuție sunt reprezentate de agregatele minerale (nisip și pietriș), materiale pentru amenajarea spațiilor verzi și apă. Agregatele minerale vor fi achiziţionate din cariere sau balastiere, de la furnizori autorizaţi. Materialele de construcţii necesare pentru derularea proiectului vor fi asigurate prin grija constructorului de la terţe societăţi, fiind transportate pe amplasament în funcţie de necesităţi.

O altă resursă naturală importantă utilizată este reprezentată de teren. Proiectul se implementează pe un teren extravilan, având categoria de folosinţă arabil. Amplasamentul proiectului propus nu se află în arie naturală protejată Sit Natura 2000.

**d) Cantitatea şi tipurile de deşeuri generate/gestionate**:

Deșeuri generate în timpul construcției:

|  |  |
| --- | --- |
| **Cod deșeu** | **Tip deșeu** |
| **17 02 01** | Lemn |
| **17 04 07** | Amestecuri metalice |
| **17 05 04** | Pământ și pietre, altele decât cele specificate la 17 05 03 |
| **15 01 01** | Ambalaje de carton de la materialele utilizate |
| **15 01 02** | Ambalaje de plastic de la materialele utilizate |
| **17 04 01** | Cabluri electrice |

Deșeurile periculoase (posibil pământ și moloz, îmbibat cu scurgeri accidentale de uleiuri, motorină) vor fi colectate și predate unităților autorizate pentru tratarea acestora.

Deșeurile nepericuloase rezultate, care nu pot fi valorificate, vor fi eliminate în depozite autorizate.

Deșeurile vor fi colectate în containere speciale de către operatorul local de salubritate.

Depozitarea provizorie a pământului excavat se va face pe suprafețe cât mai reduse; se va dispune pământul excavat, astfel încât să nu fie antrenat de ape de ploaie.

Deşeurile menajere provenite de la salariaţii societăţii de construcţii, inclusiv cele rezultate din activitatea de întreţinere a curăţeniei în incintă, se stochează în pubele și saci de plastic, în locuri special amenajate și sunt preluate ritmic, pe bază de contract, de către operatorul de salubritate autorizat.

Deșeurile reciclabile (hârtie/carton, plastic, metal, sticlă) vor fi colectate selectiv, în vederea valorificării prin agenți economici autorizați din punct de vedere al protecției mediului pentru desfășurarea acestor tipuri de activități.

Deşeurile de produse petroliere (nămolul) din decantorul-separatorul de produse petroliere se vor prelua de către societăți autorizate în vederea valorificării/eliminării acestora.

Deșeurile rezultate în timpul funcționării:

În incinta amplasamentului se apreciază că vor rezulta următoarele categorii de deșeuri posibile, ca urmare a activității desfășurate:

- deșeuri menajere și asimilabile celor menajere;

- deșeuri de ambalaje;

- deșeuri de nămol din decantorul-separatorul de produse petroliere.

Deșeurile tehnologice (dacă este cazul) de la viitoarele activități, necunoscute la data prezentei, vor fi colectate selectiv și valorificate/eliminate doar prin operatori autorizați în acest sens.

Prin proiectul propus, în incintă vor exista spații pentru depozitarea deșeurilor reciclabile, colectate selectiv, separat pentru carton și hârtie, plastic, metal, lemn și sticlă.

Deşeurile menajere care provin din consumurile personalului și vizitatorilor şi deșeurile reciclabile rezultate din ambalaje vor fi colectate selectiv în recipienţi cu această destinaţie şi vor fi preluate de societăţi autorizate. Deşeurile de produse petroliere (nămolul) din decantorul-separatorul de produse petroliere se vor prelua de către societăți autorizate în vederea valorificării/eliminării acestora.

**e) Poluarea şi alte efecte negative**

În perioada de execuție a lucrărilor sursele de poluanți pentru **sol, subsol** și **ape** pot fi următoarele:

- depozitarea necontrolată a deșeurilor și a materialelor de construcție;

- activitățile desfășurate pentru amenajarea obiectivului investiției;

- scurgeri accidentale de produse petroliere de la autovehicule și utilaje.

Sursele de poluare ale atmosferei, specifice perioadei de construire, sunt:

- pulberi în suspensie și sedimentabile provenite din activitățile de execuție a lucrărilor de construcție proiectate și de la materialele de construcții utilizate;

- gaze de eșapament provenite de la utilajele/mijloacele de transport implicate în activitățile de construcții proiectate.

Sursele de poluare ale apei, atât pe perioada de executare a lucrărilor, cât și pe perioada de funcționare a obiectivului sunt destul de reduse. Lucrările de construcție nu vor avea impact asupra pânzei freatice, iar pentru construcțiile noi propuse sunt prevăzute extinderi de rețele de alimentare cu apă și canalizare.

Sursele de poluare ale solului

Probabilitatea poluării solului în timpul funcționării este redusă, având în vedere că toată incinta va fi betonată, asfaltată sau pavată cu pavele, rezistente la factorii de mediu și temperaturi înalte. În restul incintei vor fi zone amenajate ca spații verzi și pietriș, iar sursele de poluare sunt nesemnificative.

Impactul asupra solului va fi nesemnificativ în timpul funcționării dacă apele menajere vor fi eliminate corespunzător, respectând legislația în vigoare și proiectul tehnic elaborat.

Sursele de zgomot, în perioada de realizare a lucrărilor, vor fi date de activitățile autoutilajelor și echipamentelor ce vor executa lucrările de construire, dar acesta se vor resimți pe perioade scurte de timp.

**f) Riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice**

Proiectul nu generează efecte majore și nu poate fi afectat semnificativ de dezastre naturale.

Proiectul nu este amplasat în zonă inundabilă şi nu este obiectiv SEVESO.

Riscurile de accidente majore şi/sau dezastre sunt reduse, în condiţiile respectării normelor de protecţie a muncii specifice.

**g) Riscurile pentru sănătatea umană**

Proiectul propus nu are impact semnificativ asupra sănătății populației din zonă. Nu există surse semnificative de poluanți pentru sol și subsol, impactul fiind destul de redus. Pot să apară poluări accidentale dacă există pierderi de ulei sau de carburanți de la motoarele utilajelor de construcții sau de la mașinile care vin în șantier pentru aprovizionarea cu materiale de construcții, iar în acest caz constructorul va lua imediat măsuri de remediere a acestora prin utilizarea de materiale absorbante. Mașinile utilizate în etapa de construcție nu vor părăsi incinta șantierului cu roțile murdare. Sursele de poluanți a aerului sunt minore putând fi generate doar de praful generat de lucrările de construcţie şi de pulberile antrenate de mijloacele de transport.

Pentru acest proiect a fost emisă Notificarea de asistență de specialitate de sănătate publică nr. 02/30.01.2024, în care se precizează că „proiectul este în concordanță cu legislația națională privind condițiile de igienă și sănătate publică”.

**2. Amplasarea proiectului**

**a) Utilizarea actuală şi aprobată a terenului:**

Conform Certificatului de Urbanism nr. 1220/03.08.2023, emis de Primăria Municipiului Arad, folosința terenului este arabil în extravilanul municipiului Arad, **trup izolat, FN, CF 338628**, proprietate privată a titularilorși este în concordanță cu Documentația de urbanism faza PUZ, aprobată prin Hotărârea Consiliului Local Arad nr. 248/2023. Suprafața totală a terenului pe care se va realiza proiectul este de 13252,00 mp.

**b) Bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia**

Având în vedere specificul proiectului, nu sunt probleme legate de calitatea şi capacitatea de regenerare a resurselor naturale din zonă.

**c) Capacitatea de absorbţie a mediului natural, acordându-se o atenţie specială următoarelor zone:**

- zonele umede, zone riverane, guri ale râurilor – proiectul nu este amplasat în zone umede, zone riverane, guri ale râurilor;

- zonele costiere şi mediul marin – proiectul nu este amplasat în zonă costieră;

- zonele montane şi forestiere – proiectul este amplasat la câmpie, nu este amplasat în zonă montană;

- arii naturale protejate de interes naţional, comunitar, internaţional – proiectul nu se află situat în arie naturală protejată;

- zone clasificate sau protejate conform legislaţiei în vigoare – proiectul nu este amplasat în zone clasificate sau protejate;

* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu sunt informaţii referitoare la depășirea standardelor;

- zonele cu o densitate mare a populaţiei – proiectul are ca obiect dezvoltarea zonei în vecinătate fiind construcții cu funcțiuni dominante: prestări servicii, comerț, industrie, depozitare;

- peisaje şi situri importante din punct de vedere istoric, cultural sau arheologic – proiectul nu este amplasat în zone cu peisaje şi situri importante.

**3. Tipurile şi caracteristicile impactului potenţial**

**a) Importanţa şi extinderea spaţială a impactului – de exemplu, zona geografică şi dimensiunea populaţiei care poate fi afectată**

**Populația posibil afectată este relativ scăzută, fiind reprezentată de locuitorii din municipiul Arad, dar l**ucrările propuse se vor desfășura într-o zonă nelocuită, prima zonă locită fiind la cca 600 m. Din acest punct de vedere, se estimează că **impactul nu va fi semnificativ negativ, atât pe perioada de execuție, cât și de funcționare a proiectului.**

**b) Natura impactului:**

În perioada de execuție a proiectului impactul asupra factorilor de mediu va fi redus, sursele de poluare fiind lucrările propuse prin proiect, menţionate anterior la punctul I.1.e.

Poluările accidentale pot fi evitate prin manipularea atentă atât a substanțelor și materialelor folosite, cât și a deșeurilor ce vor rezulta.

**c) Natura transfrontalieră a impactului**

**Proiectul propus nu se regăseşte în lista activităţilor din Legea nr. 22/2001, pentru ratificarea Convenției privind evaluarea impactului asupra mediului în context transfrontieră.**

**d) Intensitatea şi complexitatea impactului**

Intensitatea și complexitatea impactului vor fi reduse, având în vedere argumentele menţionate la pct. 1 şi 2.

**e)** **Probabilitatea impactului**

În perioada de execuţie a proiectului impactul lucrărilor asupra factorilor de mediu va fi temporar. În perioada de funcţionare impactul asupra factorilor de mediu va fi redus, conform datelor furnizate prin proiect.

**f) Debutul, durata, frecvenţa şi reversibilitatea preconizate ale impactului**

Impactul generat asupra mediului ca urmare a implementării proiectului este redus.

**g) Cumularea impactului cu impactul altor proiecte existente şi/sau aprobate**: – conform pct I.1.b);

**h) Posibilitatea de reducere efectivă a impactului** – reducerea efectivă a impactului se realizează prin respectarea măsurilor pentru prevenirea poluării solului şi apelor, prevenirea poluării aerului, de diminuare a impactului ca urmare a generării deşeurilor.

**II. Motivele pe baza cărora s-a stabilit că nu este necesară efectuarea evaluării adecvate sunt următoarele:**

Proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare, întrucât amplasamentul acestuia nu se suprapune cu arii naturale protejate Natura 2000.

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă sunt următoarele:**

Proiectul propus intră sub incidenţa art. 48 şi 54 din Legea apelor nr. 107/1996, cu modificările şi completările ulterioare.

**Prezenta decizie de încadrare se emite cu respectarea următoarelor condiţii:**

Măsuri pentru diminuarea poluării solului şi apelor subterane

În perioada de construire

- pentru eliminarea pericolului infestării cu produse petroliere a solului constructorul va lua toate măsurile pentru întreţinerea corespunzătoare a utilajelor;

- măsurile de prevenire sunt: verificarea stării tehnice a utilajelor și a mijloacelor de transport, semnalizări și marcaje de circulație, alimentarea cu carburanți şi reparații în spații special amenajate situate în afara şantierului;

- eventualele scurgeri accidentale de carburanți, uleiuri etc. vor fi îndepărtate cu materiale absorbante;

- lucrările propuse se vor executa cu afectarea unei suprafeţe minime de teren;

- materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;

- se va avea în vedere ca execuţia lucrărilor să nu creeze blocaje ale căilor de acces particulare sau ale căilor rutiere învecinate amplasamentului lucrării;

- la finalizarea lucrărilor de construcţie, suprafeţele de teren afectate temporar de lucrări se vor aduce la starea de folosinţă iniţială;

- lucrările de canalizare propuse se vor face cu conducte îmbinate etanş pentru prevenirea de scurgeri de ape uzate menajere din sistem;

- apele pluviale de pe platformele carosabile vor fi preluate de rigole, trecute prin separator de hidrocarburi, apoi vor fi deversate în iaz,

- structurile stradale existente, afectate de săpături, să fie refăcute şi aduse la starea iniţială, după realizarea umpluturii la gradul de compactare cerut de proiectant.

În perioada de funcționare

- apele pluviale și apele uzate igienico sanitar nuvor fi evacuate în cnalul aflat în administrarea ANIF Filiala Teritorialăde îmbunătățiri FUnciare Arad;

- titularul activităţii are obligaţia de a lua toate măsurile necesare în vederea încadrării indicatorilor de calitate ai apelor uzate menajere cu încadrarea parametrilor acestora în limitele admise de prevederile Normativului NTPA 002 din H.G.188/2002 (cu modificările şi completările ulterioare).

- indicatorii de calitate a apelor pluviale evacuate prin pompare în canalul ANIF se vor încadra în prevederile Normativului NTPA 001 din H.G. nr. 188/2002 (cu modificările şi completările ulterioare);

- este interzisă orice deversare de ape uzate, efluenţi lichizi, reziduuri sau deşeuri de orice fel în apele de suprafaţă sau subterane.

Măsurile pentru diminuarea poluarii aerului

În perioada de construire:

- folosirea utilajelor/mijloacelor de transport adecvate, care respectă normele Euro;

- verificarea periodică a stării tehnice a utilajelor si mijloacelor de transport;

- folosirea autobasculantelor acoperite cu prelată pentru transportul materialelor pulverulente, susceptibile antrenării/spulberării de vânt;

În perioada de funcționare:

- Camerele frigorifice din unele spaţii de depozitare vor fi echipate cu agregate care vor utiliza freon ecologic – în cazul care în hale vor fi prevăzute camere figorifice;

Măsuri de diminuare a impactului ca urmare a generării deşeurilor

În perioada de construire

- în conformitate cu art. 17 (alin. 4 şi 7) şi art. 49 din OUG nr. 92/2021 aprobată prin Legea nr. 17 din 2023 cu modificările și completările ulterioare:

Art. 17, alin. (4) „Titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.”

Art 17, alin (7) „Titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.”

Art. 49, alin. (9) „Titularii pe numele cărora au fost emise autorizaţii de construire şi/sau desfiinţări […] trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) […].”

- pentru asigurarea unui nivel de protecție adecvat pentru om și mediu, reviziile tehnice ale utilajelor/mijloacelor de transport utilizate în perioada de construire (schimburile de ulei, înlocuirea filtrelor de ulei, lichidului de frână, antigelului, înlocuirea acomulatorilor uzați, anvelopelor uzate etc.) se vor realiza în ateliere service specializate autorizate şi nu în organizarea de şantier.

- deşeurile generate în perioada de execuție a lucrărilor de constructie proiectate sunt deșeuri care pot fi valorificate (deșeuri mase plastice, metalice etc.), deșeuri inerte (pământ și pietre din decopertare care se pot valorifica pentru umpluturi), iar cele care nu pot fi valorificate vor fi eliminate prin societăţi autorizate;

- deşeurile municipale amestecate se vor elimina prin operatori de salubritate autorizați;

- evacuarea ritmică a deșeurilor din zona de generare, în vederea evitării formării de stocuri și amestecării diferitelor tipuri de deșeuri între ele;

- alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;

- transportul tuturor deșeurilor se va face cu mijloace de transport etanșe și acoperite, astfel încât să se evite scurgerea sau împrăștierea de deșeuri pe drumurile publice;

- se vor respecta prevederile HG nr. 1061/2008 privind transportul deșeurilor periculoase și nepericuloase pe teritoriul României;

- se interzice abandonarea deșeurilor pe traseu și/sau depozitarea în locuri neautorizate;

- toate autovehiculele ce transportă materiale potențial pulverulente vor fi acoperite și vor avea ușile de încărcare securizate, astfel încât să se evite spulberarea și/sau împrăștierea materialelor transportate în timpul deplasării;

- evidenţa gestiunii deșeurilor în conformitate cu prevederile H.G. nr. 856/2002 privind evidenţa gestiunii deșeurilor şi pentru aprobarea listei cuprinzând deşeurile, inclusiv deşeurile periculoase, cu completările şi modificările ulterioare;

- se interzice incendierea oricărui tip de deşeu şi/sau substanţă sau obiect;

- este interzisă stocarea temporară a deseurilor, în alte locuri decât cele special amenajate pentru stocarea acestora, toți angajații vor fi instruiți în acest sens;

- se va evita stocarea necontrolată a deşeurilor de orice natură ce vor rezulta pe perioada derulării lucrărilor;

- nu se vor amesteca deşeurile nepericuloase cu cele periculoase.

În perioada de funcționare

- îngroparea deşeurilor de orice fel este interzisă;

- este interzisă abandonarea, aruncarea şi/sau ascunderea deşeurilor;

- eliminarea, deţinerea, păstrarea deşeurilor în afara spaţiilor autorizate în acest scop sunt interzise;

- deșeurile produse se vor colecta separat, pe categorii, astfel încât să poată fi preluate și transportate în vederea valorificării sau depozitării; se vor asigura facilități de colectare selectivă, care va consta în construirea unei platforme betonate destinată colectării selective a acestora;

- este interzisă stocarea temporară a deșeurilor în alte locuri decât cele special amenajate pentru stocarea acestora; toți angajatii vor fi instruiți în acest sens.

Măsuri de diminuare a impactului asupra populației şi sănătății populației

În perioada de construire

- pentru prevenirea sau reducerea poluării așezărilor umane, a drumurilor de acces spre/dinspre zona de lucru, este necesară acoperirea cu prelate a basculantelor pe timpul transportului materialelor care generează praf, precum și umectarea lor şi a drumului de acces; restricționarea vitezei autobasculantelor;

- asigurarea săpăturii;

- timp scurt de execuție a lucrărilor.

În perioada de funcţionare*:*

- activitatea se va desfăşura fără a crea dezagremente populaţiei din zonă.

Măsuri de diminuare a impactului asupra biodiversităţii

În perioada de construire

* se va realiza refacerea ecologică a zonelor afectate de execuţia lucrărilor;
* organizarea activităţii se va face astfel încât impactul asupra terenurilor învecinate să fie cât mai redus;
* vor fi amenajate şi întreţinute suprafeţele destinate spaţiilor verzi pe minim 20% din suprafața totală a incintei reglementate.

În perioada de funcţionare*:*

- spații verzi: se va asigura întreţinerea spaţiilor verzi amenajate în incintă.

**Se vor respecta prevederile:**

- OUG nr. 195/2005 privind protecţia mediului aprobată prin Legea nr. 265/2006 cu modificările şi completările ulterioare;

- OUG nr. 92/2021 privind regimul deşeurilor aprobată prin Legea nr. 17 din 2023, cu modificările și completările ulterioare;

- Ordinului nr. 119/2014 pentru aprobarea Normelor de igienă şi sănătate publică privind mediul de viaţă al populaţiei cu completările ulterioare (Hotărârea nr. 741/2016; Ordin nr. 994/2018; Ordin nr. 1.378/2018);

- HG nr. 188/2002 privind condiţiile de descărcare în mediul acvatic a apelor uzate, cu modificările şi completările ulterioare;

- HG nr. 525/1996 republicată pentru aprobarea Regulamentului general de urbanism;

În cazul în care aceste acte normative vor suferi modificări sau vor intra în vigoare alte acte normative care reglementează activitatea, beneficiarul investiţiei va fi obligat să respecte condiţiile impuse de legislaţia în vigoare.

**Documentaţia cuprinde:**

- Notificare nr. 14875/3145/R/19.09.20232 întocmită de SC Stacons SRL (proiectant);

- Certificat de urbanism nr. 1220/03.10.2023, eliberat de Primăria municipiului Arad;

- Declarație de luare la cunoștință de prevederile Regulamentului 2016/679/UE privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date ("GDPR"), dată de reprezentantul societății în data de 19.09.2023;

- Consimțământ expres, conform Legii nr. 9/2023 pentru modificarea şi completarea OUG nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative, al beneficiarului serviciului public, SC Transdanubia Spedition SRL, dat de reprezentantul societății în data de 19.09.2023;

- Împuternicirea beneficiarilor pentru reprezentatea acestora în relația cu APM Arad, pe numele Negoescu Angelica;

- Plan de încadrare în zonă a proiectului, plan de situație existent și propus;

- Extras de Carte Funciară pentru informare nr. CF 338628 Arad, eliberat de OCPI Arad;

- Dovada achitării tarifelor aferente procedurii specifice de acord de mediu cu O.P. din 02.09.2023 și O.P. din 21.11.2023;

- Decizia de evaluare iniţială nr. 15114 din 22.09.2023, emisă de APM Arad;

- Memoriu de prezentare întocmit, conform anexei 5E din Legea nr. 292/2018, de către întocmit de SC Stacons SRL (proiectant), înregistrat la APM Arad cu nr. 5172/1022/R din 21.03.2024 și Memoriu de prezentare refăcut înregistrat la APM Arad cu nr. 8155/1717/R din 05.05.2024;

- Proces verbal nr. 6974 din 17.04.2024, încheiat de reprezentantul APM Arad, privind întrunirea Comisiei de Analiză Tehnică (etapă încadrare proiect în procedura de evaluare a impactului asupra mediului);

- Garda Națională de Mediu – Comisariatul Județean Arad a participat la şedinţa etapei de încadrare din data de 17.04.2024ca membru CAT;

- Extras de Carte Funciară pentru Informare nr. 338628 Arad, emis de Oficiul de Cadastru și Publicitate Imobiliară Arad, Biroul de Cadastru și Publicitate Imobiliară Arad;

- Notificare de asistență de specialitate de sănătate publică nr. 02 din 30.01.2024, emisă de Direcția de Sănătate Publică a Județului Arad;

- Adresa nr. 2346 din 28.03.2024, emisă de Direcția de Sănătate Publică a Județului Arad, înregistrată la APM Arad cu nr. 5722 din 28.03.2024;

- Avizul tehnic nr. 254 din 27.10.2023, emis de Agenția Națională de Îmbunătățiri Funciare Arad;

- Punct de vedere nr. 1091/19.02.2024 emisă de de AN Apele Române ABA Mureș;

- Avizul de gospodărire al apelor nr. 10 din 19.03.2024, emis de AN Apele Române ABA Mureș;

- Adresa nr. nr.34214/A5/16.04.2024, emisă de Municipiul Arad, Arhitect Șef, Direcția Construcții și Dezvoltare Urbană, Serviciul Dezvoltare Urbană și Protejare Monumente, reprezentând punct de vedere favorabil pentru proiect;

- Adresa nr. 93388/A5/22.11.2023, emisă de Municipiul Arad, Arhitect Șef, Direcția Construcții și Dezvoltare Urbană, Serviciul Dezvoltare Urbană și Protejare Monumente, reprezentând punct de vedere favorabil pentru proiect;

**Informarea și participarea publicului s-a realizat astfel:**

* anunţ privind depunerea solicitării acordului de mediu publicat în cotidianul “Jurnal Arădean” din data de 28.03.2024, (înregistrat la APM Arad cu nr. 5977/1207/R/02.04.2024);
* anunț privind depunerea solicitării acordului de mediu postati pe pagina de internet a Agenţiei pentru Protecția Mediului Arad (http://apmar.anpm.ro) – în data de 26.03.2024;
* anunţ privind decizia etapei de încadrare publicat în cotidianul “Jurnal Arădean” din data de 20.05.2024, (înregistrat la APM Arad cu nr. 8860/1887/R din 21.05.2024);
* anunţ privind decizia etapei de încadrare postat pe pagina de Internet a Agenției pentru Protecția Mediului Arad (http://apmar.anpm.ro) – în data de 24.05.2024.

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004,](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-31) cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă, prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr.](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-31) [554/2004,](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-31) cu modificările și completările ulterioare.

În cazul în care intervin elemente noi, necunoscute la data emiterii actelor de reglementare, sau se modifică condiţiile care au stat la baza emiterii lor, autoritatea competentă decide, după caz, pe baza notificării titularului, menţinerea actelor de reglementare sau necesitatea revizuirii acestora, informând titularul cu privire la această decizie. Până la adoptarea unei decizii de către autoritatea competentă, în sensul prevăzut mai sus, este interzisă desfăşurarea oricărei activităţi sau realizarea proiectului, planului ori programului care ar rezulta în urma modificărilor care fac obiectul notificării.

**Conform H.G. nr. 1000/2012** privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, Art. 8 alin. (2), lit. ii) “Agenţiile judeţene pentru protecţia mediului au următoarele atribuţii principale: urmăresc îndeplinirea cerinţelor legislaţiei de mediu din actele de reglementare emise şi, în cazul constatării unor neconformităţi, iau măsurile care se impun, potrivit competenţelor stabilite de legislaţia în vigoare.”

**La finalizarea investiţiei titularul proiectului/activităţii are obligaţia notificării Agenţiei pentru Protecţia Mediului Arad pentru întocmirea Procesului verbal de verificare a condiţiilor impuse prin prezentul act (în conformitate cu prevederile Art. 43 alin (3) din Legea nr 292/2018).**

**Procesul-verbal întocmit de către APM Arad se va anexa şi va face parte integrantă din procesul verbal de recepţie la terminarea lucrărilor şi din documentaţia care se va depune la APM Arad în vederea autorizării, înainte de începerea activităţilor din spaţiile industriale/comerciale care necesită autorizare.**

**Prezenta decizie este valabilă pe toată perioada de realizare a proiectului.**

**Prezenta decizie cuprinde 10 pagini şi a fost redactată în 2 exemplare originale.**

 **Director Executiv**

 **Dănoiu Dana Monica**

**Avizat: Şef Serviciu A.A.A.** Bociort Claudiu

**Întocmit**: Micu Carmen Venera

**Şef Serviciu C.F.M**. Potrea Nicoleta

**Întocmit:** Lacsan Maria